አውሮፕላኑ በቆመበት ጭስ ታይቷል- የኢትዮጵያ አየር መንገድ
እዲስ አበባ፤ ሐምሌ 5/2005 (ዋኢማ) – ንብረትነቱ የኢትዮጵያ አየር መንገድ የሆነው ቦይንግ 787 ድሪም ላይነር አውሮፕላን ማረፊያ በቆመበት ጭስ መታየቱን የኢትዮጵያ አየር መንገድ አስታወቀ፡፡እንደ አየር መንገዱ መግለጫ አውሮፕላኑ በቦታው ለ8 ሰአታት ያክል ቆሞ ቆይቷል፡፡ጭሱ ታየ በተባለበት ሰአትም አውሮፕላኑ መንገደኞችን አላሳፈረም ነበር ብሏል አየር መንገዱ፡፡በአይሮፕላኑ ላይ ስለተከሰተው ጭስ መንስኤም ምርመራዎች በመካሄድ ላይ ናቸው፡፡አየር መንገዱ ከምርመራ ጋር በተያያዘ የሚገኙ መረጃዎችን ወደ ህዝቡ የሚያደርስ መሆኑን ለኢትዮጵያ ሬድዮና ቴሌቪዥን ድርጅት በላከው መግለጫ አስታውቋል፡፡